દેશમાં 100થી વધુ નદીઓમાં ભારતરત્ન અટલ બિહારી વાજપેયીની અસ્થીઓનાં વિસર્જન કાર્યક્રમને લઇને હવે વિરોધ શરૂ થઇ ગયો છે. સપા સહિતની અન્ય પાર્ટીઓએ આ સામે ઘણા પ્રશ્નો ઉઠાવ્યા છે. સપાનાં પ્રવક્તા અનુરાગ ભદોરિયાએ કહ્યુ છે કે, ગોલવરકરનાં માર્ગ પર ચાલવાનો દાવો કરનાર બીજેપી હવે ન્યુ બીજેપી બની ગઇ છે. તેમણે કહ્યુ કે, ગોલવરકરે નહેરુની અસ્થીઓનાં મોટા પાયે વિસર્જનની સામે વાધો ઉઠાવ્યો હતો. હવે ભાજપનાં લોકો કોંગ્રેસનાં પગલે ચાલી રહ્યા છે. તેમણે વધુમાં જણાવ્યું કે, વાજપેયીની અસ્થીનાં નામ પર માર્કેટીંગ પ્રવૃત્તિ હાથ ધરવામાં આવી રહી છે. જનતાનાં સળગતા મુદ્દાથી લોકોનાં ધ્યાનને અન્ય તરફ વાળવા માટે આનો ઉપયોગ કરવામાં આવી રહ્યો છે. એક તરફ દેશનાં દક્ષિણ રાજ્ય કેરલમાં પૂરનાં કારણે લાખો લોકો હેરાન પરેશાન થઇ રહ્યા છે ત્યારે તે મુદ્દાને પીછે છોડી ભાજપ ચુંટણીલક્ષી વિચાર સાથે વાજપેયી અસ્થીનાં નામે દેશભરમાં માર્કેટીંગ કરી રહી છે.